CELEX: 62020TN0347
Language: da
Date: 2020-05-29 00:00:00
Title: Sag T-347/20: Sag anlagt den 29. maj 2020 — Sogia Ellas mod Kommissionen

17.8.2020   
            
            
               DA
            
            
               Den Europæiske Unions Tidende
            
            
               C 271/40
            
         
      Sag anlagt den 29. maj 2020 — Sogia Ellas mod Kommissionen
      (Sag T-347/20)
      (2020/C 271/51)
      Processprog: græsk
      
         Parter
      
      
         Sagsøger: Sogia Ellas AE (Athen, Grækenland) (ved advokaterne P. Bernitsas, M. Androulakaki, A. Patsalia og E. Kalogiannis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen antages til realitetsbehandling.
               
            
                  —
               
               
                  Afgørelsen annulleres i sin helhed eller subsidiært, for så vidt som den vedrører sagsøgeren (1).
               
            
                  —
               
               
                  Subsidiært annulleres afgørelsens artikel 2, for så vidt som den kræver, at den omhandlede støtte skal tilbagesøges eller subsidiært, for så vidt som den vedrører sagsøgeren.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Med det første anbringende gøres gældende, at Kommissionen anlagde en forkert fortolkning og undlod at give en begrundelse for, at der forelå statsstøtte: kriterierne om økonomisk fordel, selektivitet og fordrejning af konkurrencen er ikke opfyldt.
               
            
                  2.
               
               
                  Med det andet anbringende gøres gældende, at den anfægtede foranstaltning udgør statsstøtte som omhandlet i artikel 107, stk. 2, litra b), TEUF.
               
            
                  3.
               
               
                  Med det tredje anbringende gøres gældende, at der foreligger tilsidesættelse af princippet om god forvaltningsskik, retten til at blive hørt og pligten til at begrunde en afgørelse samt tilsidesættelse af artikel 41 i Den Europæiske Unions charter om grundlæggende rettigheder.
               
            
                  4.
               
               
                  Med det fjerde anbringende gøres gældende, at der foreligger tilsidesættelse af artikel 14, stk. 1, i forordning (EF) 1999/659 (2) og artikel 16, stk. 1, i forordning (EF) 2015/1589 (3), og at afgørelsen blev vedtaget i strid med retssikkerhedsprincippet og princippet om beskyttelse af den berettigede forventning.
               
            
                  5.
               
               
                  Med det femte anbringende gøres gældende, at afgørelsen blev vedtaget i strid med proportionalitetsprincippet.
               
            
         (1)  Kommissionens afgørelse (EU) 2020/394 af 7.10.2019 om foranstaltningerne SA.39119 (2016/C) (ex 2015/NN) (ex 2014/CP) [som Den Hellenske Republik har gennemført i form af rentegodtgørelser og garantier i forbindelse med brandene i 2007 (denne afgørelse omfatter kun landbrugssektoren) [meddelt under nummer C(2019) 7094] (EUT 2020, L 76, s. 4).
      
         (2)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT 1999, L 83, s. 1).
      
         (3)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2020, L 248, s. 9).